text: AJUNTAMENT DE SANT JOAN DE VILATORRADA, Commemoració del Dia Internacional Contra la Violència de Gènere
  Actualitat > Notícies > Commemoració del Dia Internacional Contra la Violència de Gènere
  Ahir, 25 de novembre, Sant Joan de Vilatorrada va commemorar el Dia Internacional Contra <?xml:namespace prefix = st1 ns = "urn:schemas-microsoft-com:office:smarttags" />la Violència de Gènere amb la celebració de l'acte Llum, Paraules, Música, organitzat conjuntament entre la Regidoria de la Dona de l'Ajuntament del municipi i la Comissió de la Dona. <?xml:namespace prefix = o ns = "urn:schemas-microsoft-com:office:office" />
  A l'acte, que va començar passats dos quarts de nou del vespre, van assistir una vuitantena de persones que van omplir les cadires del Mas Sant Joan. Després de l'encesa d'espelmes, l'Alcalde de Sant Joan de Vilatorrada, Ezequiel Martínez; la Consellera Comarcal d'Acció Social i Ciutadania, Glòria Torner; i la Regidora de la Dona, Alícia Benito van fer la lectura del manifest, un document consensuat entre totes les administracions catalanes. Seguidament, va tenir lloc la lectura d'una selecció de textos d'autors diversos, com Lucía Etxebarría, Jorge Drexler o Mahatma Gandhi. Aquesta part de l'acte va comptar amb la participació de col·lectius tan diversos com alumnes de l'Escola d'Adults de Sant Joan de Vilatorrada, l'Associació Catalana d'Afectats de Fibromialgia o la col·laboració d'un grup de guitarres, alumnes de l'Escola de Música de Sant Joan de Vilatorrada, que van interpretar dues peces musicals intercalades amb els textos.
  La darrera part de l'acte va consistir en la construcció de cinc grans llaços a partir d'uns llaços adhesius on cada persona va poder escriure un sentiment, una reflexió, una opinió, etc. entorn la violència masclista. Aquesta acció s'emmarcava dins la campanya de suport als municipis encapçalada pel Consell Comarcal del Bages sota el lema El silenci no ajuda. Contra la violència de gènere, digues la teva.
  Al llarg del dia d'ahir els comerços i botigues associats a l'ABIC de Sant Joan de Vilatorrada van col·laborar en la commemoració de la diada repartint aquests llaços adhesius entre els clients i les clientes.
  El punt i final a l'acte el va posar un piscolabis per a les persones assistents.
  Des de la Regidoria de la Dona de Sant Joan de Vilatorrada estem molts satisfetes de l'acte d'ahir al vespre, un acte senzill però emotiu.